Skagen Redningsstation er sejlet ud for at bugsere den norske sejlbåd ind til land. Den norske sejler har tilsyneladende mistet styringen over båden, formentlig på grund af tekniske problemer med roret. Skagen Redningsstation betegner situationen som under kontrol og mener, der ikke er fare på færde. Det er lige nu meget blæsende omkring Skagen, og vindforholdene kan også være medvirkende til, at nordmanden er kommet i så alvorlige problemer, at han har måttet alarmere redningsstationen. Vinden ligger mellem 10 og 15 sekundmeter.
En norsk sejler er her kort før klokken 14 i havsnød ved Grenen nord for Skagen.